Glassdoor ni tovuti ambayo wafanyakazi au waliokuwa wafanyakazi wa kampuni wanatoa kwa siri maoni yao kuhusu kampuni hiyo. Mnamo Mei 2018, Recruit Holdings, kampuni ya Kijapani ambayo pia inamiliki tovuti ya matangazo ya kazi ya Indeed ilitangaza nia yake ya kuinunua kampuni ya Glassdoor kwa dola za Kimarekani bilioni 1.2. Glassdoor ilianzishwa mwaka 2007 na Tim Besse, Robert Hohman, ambaye ndiye Mkurugenzi wa kampuni, na Rich Barton, mwanzilishi wa kampuni ya Expedia. Tovuti ya Glassdoor ilizinduliwa rasmi Juni 2008, kama tovuti inayokusanya maoni kwa siri kuhusu kampuni na mishahara ya wafanyakazi. Kati ya kampuni kubwa zilizotokea kwenye tovuti hiyo ni Google na Yahoo. The site also allows the posting of office photographs and other company-relevant media. Hadi mwaka 2015, tovuti hiyo ilikuwa na watumiaji milioni 30 toka nchi 190. Mwaka huo, kampuni hii ilianza kufungua tovuti na apps zinazolenga mataifa mbalimbali kama vile Ujerumani. Mnamo Septemba 2016, Glassdoor ilinunua kampuni ya Brazili ya Love Mondays ili kujiimarisha katika nchi za Amerika ya Kusini. Takwimu za tovuti hiyo mwanzoni mwa mwaka 2017 zinaonyesha ilikuwa na watumiaji milioni 41 na wateja 5,800. Mnamo Aprili 2013, Glassdoor ilishinda tuzo ya Red Herring.